《南海》
明代·萧显

入夜潮声十里闻，气连霄汉自氤氲。舟航吴越长风便，襟带幽氤孔道分。

蛟在室中吞怪物，蜃成楼处见妖氛。有时三岛开晴霁，彷佛群仙拥绛云。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。